Akken ula deg tullist «Tizeḍt n lejdud », iwudam igejdanen ttwagelmen-d akk. Gar yimedyaten i d-nefren, tella Wiza d Zira. Amaru iglem-d ladɣa iselsa-nsent yemgaraden i dyessenfalen snat n ṭṭbiɛat neɣ sin yidelsan yemgaraden d yidles amaziɣ. Wa d aɛrab wayeḍ d afrensis, daɣ netta, aglam-a yeqqen srid ɣer usentel n tullist-a i d-yewwi ɣef tiẓeḍṭ n leɛwayed d yiselsa n lejdud. Wiza d “laččiči”, kra ni llebsa d-yennulfan, telsa-tt ama telha ama teṣṣer ama teɛra, tettlusu iserwula iḥezqen, iqqersen ma d ultma-s Zira, tettlusu aqendur d uximar .